[image: ]
HMS-håndbok Ready Idrettsforening
Versjon 08.09.2026 (revidert – erstatter versjon 30.11.2023)

[bookmark: _Toc239839995][bookmark: _Toc239840533]1. Om Ready Idrettsforening
Klubbens mål er:
1. Ready satser særlig på de yngre og bredden – både jenter og gutter, men også på elitenivå i alpint, fotball, friidrett og bandy.
Klubbens visjon:
1. Ready jobber etter vår visjon: «idrettsglede og mestring for flest mulig, lengst mulig».
Klubbens verdier:
1. Våre verdier som ligger til grunne for alle medlemmer som alle skal etterleve er: Idrettsglede – Mestring – Inkludering.
Klubbens organisasjonsmodell vedtas årlig på klubbens årsmøte, og ligger tilgjengelig på nettsiden: ready.no
[bookmark: _Toc239839996][bookmark: _Toc239840534]2. HMS-mål
Vi har et arbeidsmiljø med likestilling, likeverd, like muligheter og rettigheter for alle. HMS-arbeidet vil også dekke bruk av frivillige, ref. Arbeidstilsynets veileder om frivillig arbeid.
Systematisk helse-, miljø- og sikkerhetsarbeid skal sikre:
1. godt og inkluderende arbeidsmiljø
1. helsefremmende arbeidsplasser
1. ingen arbeidsrelatert sykdom og skade
1. lavt sykefravær
1. driftssikkerhet og lønnsomhet
[bookmark: _Toc239839997][bookmark: _Toc239840535]3. Organisering og ansvar for HMS-arbeidet
Daglig leder er ansvarlig for at helse-, miljø- og sikkerhetsarbeid er i henhold til gjeldende krav i lover og forskrifter.
Ansatte har ansvar for aktivt å ta del i de aktiviteter som iverksettes og støtte opp om arbeidet med HMS i avdelingen.
HMS-arbeid er en kontinuerlig prosess med oppfølging av avviksmeldinger, skademeldinger, rapport om nestenulykker og overvåking av sykefravær.
Verneombudet skal ivareta arbeidstakernes interesser i saker som angår arbeidsmiljøet, jf. arbeidsmiljøloven § 6-2, og medvirke i HMS-arbeidet – herunder i årlig gjennomgang av risikovurderingen og i utarbeidelse/revisjon av rutiner. Readys verneombud er Marius Haug, som har gjennomført verneombudskurs med bestått resultat.
Arbeidsmiljøutfordringer løses på lavest mulig nivå etter hvert som de oppstår.
HMS-arbeidet i Ready omfatter flere roller: daglig leder, kontoransatte/administrasjon, driftsleder idrettsareal, vaktmester (deltidsstilling), og ansatte trenere i felt for alpint, fotball, friidrett og bandy (se også omtale av verneombudet innledningsvis i dette kapittelet).
Alle avvik skal rapporteres til daglig leder og/eller verneombud, for vurdering av endringer av rutiner. Skjema for avviksrapportering: se «Avviksregister Ready IF» og «Avviksskjema Ready IF».
Alle avvik skal håndteres og registreres av daglig leder, med saksnummer, dato for innmelding og dato for utbedring.
HMS-håndboken samt risikovurderinger gjennomgås årlig av daglig leder, jf. planverket «HMS-rutiner».
[bookmark: _Toc239839998][bookmark: _Toc239840536]Ansvarsfordeling
Oppgaver knyttet til HMS-arbeidet kan delegeres (prosess), men ansvaret vil til enhver tid ligge hos daglig leder.
	Område: HMS
	Ansvar: Daglig leder

	Innføring
	For alle nye ansatte

	Opplæring
	Oppdatering ved behov

	Dokumentstyring og revisjon av HMS-system
	Info på ready.no / ansattgruppe i Spond



	Område: Arbeidsmiljø
	Ansvar: Daglig leder/Administrativ leder

	Kartlegging av arbeidsmiljø
	Årlig gjennomgang, inkludert medarbeidersamtaler

	Førstehjelpsutstyr
	Årlig gjennomgang av hjertestarter, innen 28.09



	Område: Brannsikkerhet
	Ansvar: Daglig leder/Administrativ leder

	Brannvernansvarlig
	Daglig leder, årlig gjennomgang

	Brannøvelser
	Årlig på høsten

	Risikovurdering av brannsikkerheten
	Årlig på høsten

	Brannvernutstyr
	Årlig på høsten



	Område: Ytre miljø
	Ansvar: Daglig leder/Administrativ leder

	Avfall
	Fokus på kildesortering. Rydding for å unngå forsøpling, spesielt utendørs.

	Ytre utseende (rasfare, skilting, strøing etc.)
	Daglig kontroll og håndtering ved avviksrapportering

	Generelt vedlikehold inkl. bruk av maskiner
	Egne rutiner for brukere av maskiner. Opplæring av fagpersoner er krav (BYM / Akershus Traktor). Nye maskiner utløser nytt krav om instruks.

	Orden og renhold inkludert dusj og garderober
	Ukentlig renhold av ekstern renholdsavtale



	Område: Beredskap
	Ansvar: Daglig leder

	Kritikkverdige forhold
	Beredskapsplan på ready.no følges. Avviksrapporter følges opp.

	Trakassering og seksuelle overgrep
	Avviksrapporter følges opp og håndteres av daglig leder/hovedstyrets leder

	Ulykker med alvorlig personskade (dødsfall ansatt/medlem)
	Avviksrapporter følges opp. Beredskapsplan på ready.no.

	Pressehåndtering
	Ivaretas av aktuelle idretter, med bistand fra daglig leder eller styrets lederved behov



	Område: Sykefraværsarbeid
	Ansvar: Daglig leder

	Individuell oppfølging
	Oppfølging ivaretas av daglig leder i samarbeid med avdelingene, samt samarbeid med relevante instanser, f.eks. NAV



[bookmark: _Toc239839999][bookmark: _Toc239840537]4. HMS-krav
[bookmark: _Toc239840000][bookmark: _Toc239840538]Myndighetene
Disse HMS-kravene gjelder for Ready IF:
1. Internkontroll – Arbeidsmiljø, Brann og eksplosjonsvern
1. El-sikkerhet
1. Forbrukertjenester – Forurensning, Miljø og helse
1. Produkter
Basert på disse vurderes Internkontroll, Arbeidsmiljø og Brann- og eksplosjonsvern å være de viktigste for idrettslaget. Daglig leder har ansvaret for at relevante/gjeldende instrukser følges opp.
[bookmark: _Toc239840001][bookmark: _Toc239840539]Forsikring
1. Forsikring er tegnet hos Gjensidige forsikring for «ideelle organisasjoner»
1. Forsikringen gjelder alle aktive medlemmer, inkludert arrangøransvar
1. Innhold: Bedriftsansvarsforsikring og kriminalitetsforsikring
1. Readyhuset AS er forsikret for klubbhus, garderober og øvrig lokaler gjennom eiendomsforsikring – forsamlingshus «super», eiendeler og inventar, annen bygning med høyttaler og lydanlegg
1. Yrkesskadeforsikring for ansatte
[bookmark: _Toc239840002][bookmark: _Toc239840540]5. HMS-rutiner
[bookmark: _Toc239840003][bookmark: _Toc239840541]HMS-kartlegging
Kartlegging er gjennomført i forbindelse med denne HMS-håndboken, ved eventuelle endringer i aktivitetene så vil oppdateringer gjennomføres. Daglig leder gjennomgår HMS-håndboken årlig på høsten.
[bookmark: _Toc239840004][bookmark: _Toc239840542]Risikovurdering
Daglig leder gjennomfører årlige risikovurderinger sammen med verneombud for å vurdere hva som kan forårsake skader eller sykdom på arbeidsplassen og iverksetter tiltak for å forebygge dette. Bygges det nye anlegg, eller nye situasjoner oppstår, oppdateres HMS-håndboken med risikovurdering ved behov. Den løpende risikovurderingen føres i det levende risikoregisteret «Risikovurdering Ready IF» (regneark), som oppdateres fortløpende og gjennomgås minst årlig og etter enhver alvorlig hendelse. For arbeidsulykker og tilløp til arbeidsulykker med stort skadepotensiale følges i tillegg egen «Rutine for kartlegging og risikovurdering av arbeidsulykker og tilløp med stort skadepotensiale».
Tre enkle spørsmål er kjernen i risikovurderingen:
1. Hva kan gå galt?
1. Hva kan vi gjøre for å hindre dette?
1. Hva kan vi gjøre for å redusere konsekvensene dersom det skjer?
Alle avvik fra gjeldende rutiner/regelverk som er påvirket av HMS, skal meldes inn via eget «Avviksregister Ready IF» og «Avviksskjema Ready IF» (meldingsskjema for avvik/uønskede hendelser). Dette er avgjørende for å identifisere avvik og kunne gjøre utbedringer, samt at innrapporterte avvik kan være avgjørende ved eventuelle senskader.
Historisk oversikt over risikoforhold (per høsten 2023) er erstattet av det levende regnearket «Risikovurdering Ready IF», som blant annet er oppdatert etter arbeidsulykken 05.08.2026 og gjennomgangen av vinterdriften på Eckbobanen. Avvik og uønskede hendelser registreres løpende i «Avviksregister Ready IF».
[bookmark: _Toc239840005][bookmark: _Toc239840543]Arbeidsmiljø
Gjennom å sikre alle ansatte gode, trygge og personlighetsutviklende oppgaver skal vi skape et arbeidsmiljø som stimulerer oss til å være kreative, konstruktive og kritiske. Arbeidsmiljøet skal fremme arbeidsevne, læring, helse og trivsel/inkludering, og verne mot arbeidsrelatert sykdom, arbeidsulykker, miljøskadelig utslipp og avfall.
Samarbeid og kommunikasjon
Alle har et ansvar for å oppføre seg ordentlig i forhold til hverandre.
1. Mobbing og trakassering tolereres ikke.
1. Alle behandles med likeverd og respekt.
1. Maktmisbruk skal ikke forekomme.
Konflikthåndtering
Vi har prosedyrer som skal sikre at alle skal få en mest mulig rettferdig behandling i en eventuell konflikt, mobbing eller trakassering. Ingen skal utsettes for trakassering eller annen utilbørlig opptreden. Arbeidstaker har plikt til å varsle arbeidsgiver, styreleder eller verneombud hvis dette forekommer.
Klubbens rutiner for konflikthåndtering foreligger i eget dokument: «Rutine for konflikthåndtering» (08.09.2026), som blant annet fastsetter at konflikter skal løses på lavest mulig nivå, at alle parter skal ivaretas, og at god dialog skal brukes aktivt.
Informasjon og møter
Viktig informasjon gjøres tilgjengelig for alle ansatte, og i størst mulig grad gjennom egnet fora. Skriftlig kommunikasjon og dokumentasjon som gjelder alle deles i egen gruppe for ansatte/frivillige mv. i Spond. Noe informeres gjennom møter og oppdateringer i fellesskap på arbeidsplassen.
Førstehjelpsutstyr
Nødvendig førstehjelpsutstyr er til enhver tid tilgjengelig. De ansatte har gjennomgått nødvendig opplæring på blant annet livreddende kurs (samt hjertestarter) fra Røde Kors. Det er hjertestarter (defibrillator) på klubbhus, Eckbobanen og utvendig ved Gressbanen i egnet varmeskap.
Ergonomi
Vi kartlegger de ergonomiske risikofaktorene for belastningslidelser i henhold til «Forskrift om tungt og ensformig arbeid». Vi gir opplæring i riktig arbeidsteknikk og arbeidsutførelse. Vi etterstreber å ha nødvendig utstyr til å utføre jobben forsvarlig og hensiktsmessig.
Du som arbeidstaker plikter å bruke hjelpemidler, verneutstyr, vise aktsomhet og ellers medvirke til å hindre ulykker og helseskader.
Alenearbeid
Vi vurderer risiko knyttet til alenearbeid i virksomheten, jf. arbeidsmiljøloven § 4-1 tredje ledd. Dette gjelder særlig vaktmestertjenesten ved maskinarbeid på Eckbobanen/Gressbanen, og trenere som er alene med nøkkel til anlegg utenom ordinær åpningstid. Ansatte som arbeider alene skal ha mobiltelefon tilgjengelig, og bør så langt mulig unngå alenearbeid ved kjente høyrisikooppgaver (f.eks. bruk av ismaskin/traktor). Se også «Risikovurdering Ready IF».
Vernerunde
Daglig leder og verneombud gjennomfører en årlig vernerunde på klubbens anlegg (klubbhus, idrettshall, Gressbanen og Eckbobanen), der fysiske forhold, utstyr, rømningsveier og sikkerhetsutstyr kontrolleres. Funn fra vernerunden dokumenteres og følges opp i «Risikovurdering Ready IF» og «Avviksregister Ready IF».
Stoffkartotek og kjemikalier
Ready IF fører oversikt (stoffkartotek) over helsefarlige kjemikalier som benyttes i driften, for eksempel drivstoff til maskiner og rengjøringsmidler, med tilhørende sikkerhetsdatablad, jf. forskrift om tiltaks- og grenseverdier. Stoffkartoteket oppbevares sammen med øvrig HMS-dokumentasjon og gjennomgås ved den årlige HMS-revisjonen.
Øvrig HMS-dokumentasjon
I vårt HMS-arbeid benytter vi flere typer dokumentasjon, herunder er noen eksempler på vår øvrige dokumentasjon:
1. HMS-håndbok
1. Arbeidsinstruks
1. Beredskapsplaner
1. Branninstruks
1. Politiattest for ledere/trenere
1. Leieinstruks for utleie av arealer
1. Instrukser for håndtering av tyngre maskiner og utstyr
1. Risikovurdering Ready IF (levende risikoregister, oppdateres fortløpende)
1. Avviksregister Ready IF og Avviksskjema Ready IF (meldingsskjema og register for avvik/uønskede hendelser)
1. Rutine for kartlegging og risikovurdering av arbeidsulykker og tilløp med stort skadepotensiale
1. Rutine for konflikthåndtering
1. Stoffkartotek (kjemikalieoversikt)

[bookmark: _Toc239840006][bookmark: _Toc239840544]Sykefravær
Målsetting og tiltak
Arbeidet for et inkluderende arbeidsliv er en del av virksomhetens systematiske helse-, miljø- og sikkerhetsarbeid i henhold til arbeidsmiljøloven og folketrygdloven. Arbeidsplassen er arena for å finne tiltak som gir økt nærvær i dialog mellom ansatte og leder.
Mål:
1. Ikke ha sykefravær som er relatert til forhold på arbeidsplassen.
1. Tilrettelegge for at langtidssykemeldte skal komme raskere tilbake i arbeid.
Tiltak:
1. Jobbe for å fremme og opprettholde et godt arbeidsmiljø.
Ansvar – arbeidsgiver
1. Ta initiativ til og bidra til dialog og samarbeid med arbeidstakeren
1. Følg opp de ansatte i henhold til rutiner for oppfølging av sykmeldte
1. Utarbeid individuelle oppfølgingsplaner i henhold til retningslinjene i tidsaksen
1. Vurder muligheten for tilrettelegging for arbeidstakere med redusert funksjonsevne
1. Bidra til avklaring om målet etter endt sykdomsperiode er å komme tilbake til samme arbeid eller om det er aktuelt å se etter andre arbeidsmuligheter
Ansvar – arbeidstaker
Du som ansatt har medvirkningsplikt i sykefraværsarbeidet. Det betyr bl.a. at du skal:
1. Snakke med din nærmeste leder dersom du har plager som kan ha sammenheng med jobb
1. Levere egenmelding eller sykemelding i henhold til våre retningslinjer
1. Opplyse om fravær kan ha sammenheng med forhold på arbeidsplassen
1. Melde fravær til nærmeste leder og si noe om forventet lengde av fraværet
1. Bidra aktivt med utarbeidelse av egen oppfølgingsplan og deltakelse i oppfølgingssamtaler
1. Sammen med leder vurdere mulige tiltak for å bevare arbeidsevnen (unngå sykefravær) eller komme tilbake i jobb etter en fraværsperiode
Yrkessykdom og yrkesskade
Med yrkesskade menes en personskade som skyldes en plutselig ytre hendelse i arbeidstiden. Enkelte sykdommer som skyldes påvirkning i arbeid likestilles med yrkesskade (jf. folketrygdloven § 13-3).
Arbeidsgiver:
1. Alle yrkesskader som fører til fravær, medisinsk behandling og/eller kan gi rett til ytelser etter folketrygdloven, meldes til NAV
1. Melde alle tilfeller hvor NAV ber om det eller arbeidstaker ønsker det
1. Sørge for at årsaken til ulykken blir kartlagt og evt. iverksette tiltak for å forebygge at skade oppstår igjen
1. Arbeidstilsynet og politiet varsles umiddelbart ved alvorlig arbeidsulykke
Arbeidstaker skal:
1. Melde fra til NAV om yrkesskade eller yrkessykdom, dersom arbeidsgiver unnlater å gjøre det
1. Sende skademelding til arbeidsgivers forsikringsselskap så snart som mulig
Lege skal:
1. Sende skriftlig melding til Arbeidstilsynet dersom det er mistanke om at en pasients plager har sammenheng med arbeidssituasjonen
Bedriftshelsetjeneste (BHT)
Ready IF har vurdert plikten til å knytte til seg bedriftshelsetjeneste (BHT). De fleste av virksomhetens aktiviteter faller i dag utenfor listen over bransjer med lovpålagt BHT i forskrift om organisering, ledelse og medvirkning § 13-1. Daglig leder skal likevel jevnlig vurdere om endringer i driften – for eksempel omfanget av maskinarbeid – tilsier at BHT-plikten bør vurderes på nytt.

[bookmark: _Toc239840007][bookmark: _Toc239840545]Brannsikkerhet
Målsetting brannvern
Gjennom vårt brannvernarbeid skal vi forhindre at brann og personskader oppstår. Se vår øvrige branndokumentasjon.
Brannvernteknisk utstyr
Rømningsveier og brannslukningsutstyret er godt merket. Branninstruks og rømningsplan finnes som oppslag. De ansatte vet hvor nærmeste brannslange og håndslukker befinner seg.
Brannøvelse
Vi arrangerer brannøvelse en gang i året.
Beredskap
1. Den som oppdager brann eller ulykke, varsler øvrige ansatte. Brannvesen, politi og ambulanse varsles etter behov. Rednings- og slukkingsarbeidet startes i samsvar med gitt opplæring inntil politi/brannvesen kommer. Ved personskade gis førstehjelp. Alle ansatte følger branninstruksen.
1. Ulykker som medfører alvorlig personskade skal straks meldes til lege/ambulanse, politi/lensmann og Arbeidstilsynets lokalkontor.
1. Ulykker og brann med elektrisk årsak skal meldes til det lokale el-tilsyn. Ved skader skal det sendes skademeldingsskjema til trygdekontoret (Rikstrygdeverkets blankett 11.01A).
1. Melding om skader og ulykker utføres av ansvarlig leder eller den som oppdager det.
Politiattest
NIF krever at alle oppgaver i idretten som innehar et tillits- eller ansvarsforhold overfor mindreårige eller personer med utviklingshemming, skal fremvise en gyldig politiattest. Dette er en forutsetning for at vi skal ha en trygg idrett, og oppnå idrettsglede for alle. Dette gjør vi for å hindre at personer som tidligere har begått alvorlig lovbrudd, skal gjøre nye lovbrudd i idretten.
Vi i Ready IF benytter oss av plattformen Manymore som sikrer god flyt og sikkerhet rundt håndteringen av politiattest. Daglig leder er politiattestansvarlig i klubben. Avdelingsledere håndterer attester under instruksjon fra daglig leder (de har ikke innsyn i selve attestene, kan kun invitere personer for innhenting av politiattest, gjennomføre digitalkurs for trygge barn og unge, samt sette seg inn i varslingsrutiner i Ready IF. Disse dukker opp som egne dokumenter alle må samtykke til å ha forstått før de fullfører attest).
[bookmark: _Toc239840008][bookmark: _Toc239840546]Miljø
Miljømerking
Vi legger vekt på miljøvennlig drift. Vi har tatt et bevisst ansvar for hvordan vår virksomhet påvirker miljøet.
Avfall
Rutiner for avfallshåndtering skal bidra til å redusere avfallsmengde, forurensning, brannfare og skader på personer og utstyr. Vi sorterer avfallet og har leveringsavtaler med godkjente mottakere.
Spesialavfall lagres forsvarlig og ikke sammen med annet avfall. Vi søker å redusere avfallsmengden ved å erstatte engangsartikler med mer miljøvennlige produkter.
Spesielt om granulat
Minimere faren for granulat i naturen. Gressbanen ble rehabilitert sommeren 2025, og det ble da innført oppdaterte tiltak mot granulatsvinn i form av kjørerister, rister med kost for folk til fots på banen, og opphøyd kant rundt banen i gjerdet samt fangere i alle sluk. På Eckbobanen la vi bevisst inn miljøvennlig innfyll i form av olivensteinkjerner og sand.

[bookmark: _Toc239840009][bookmark: _Toc239840547]6. Opplæring og erfaringslæring
Alle medarbeidere har fått opplæring i hvordan helse-, miljø- og sikkerhetsarbeidet er organisert og fungerer.
Nye medarbeidere får nødvendig faglig opplæring slik at de raskest mulig mestrer sine oppgaver på en forsvarlig måte.
[bookmark: _Toc239840010][bookmark: _Toc239840548]7. Avvik/feilhåndtering
[bookmark: _Toc239840011][bookmark: _Toc239840549]Avviksbehandling og korrigerende tiltak
Når forhold ikke er i overensstemmelse med lover, forskrifter eller interne rutiner foreligger det et avvik. Alle er ansvarlige for å rapportere avvik til nærmeste leder. Alle ledere er ansvarlig for å behandle avvik innen sitt ansvarsområde. Tilbakemelding gis til den som varslet avviket.
Forslag til forbedringer vurderes i samarbeid med dem som blir berørt. Tiltak kan f.eks. være bedre opplæring, endring av rutiner, klarere ansvarsforhold eller tekniske forbedringer.
Vårt idrettslag registrerer avvik og korrigerende tiltak på følgende måte:
Loggføring
Rapport om uønsket hendelse (RUH) meldes til nærmeste leder, som registrerer den i «Avviksregister Ready IF» via «Avviksskjema Ready IF». Alle hendelser arkiveres, og registreres i et oversiktsdokument, med informasjon om avviket.
Å rette opp avvik (avviksbehandling)
Hvis våre rutiner ikke følges, og det oppstår nestenulykker, feil eller andre uheldige forhold, skal feilen om mulig rettes straks. Ansvarlig for at det blir gjort korrigerende tiltak er ansvarlig for området. Jf. oppgave- og ansvarsfordeling.
[bookmark: _Toc239840012][bookmark: _Toc239840550]Varsling om kritikkverdige forhold på arbeidsplassen
Rutiner for varsling om kritikkverdige forhold er beskrevet i «Varslingsrutiner for arbeidstakere i Ready IF» (vedtatt av hovedstyret 06.05.2021).
Arbeidsmiljølovens varslingsregler omfatter alle tilfeller der arbeidstakere sier fra om forhold som arbeidstakeren blir kjent med gjennom arbeidsforholdet og som er eller kan være i strid med:
1. Lover og regler
1. Virksomhetens retningslinjer
1. Alminnelig oppfatning av hva som er forsvarlig eller etisk akseptabelt
Hvordan skal du varsle?
Varsling skal skje forsvarlig. Med det menes at intern varsling bør være forsøkt før eventuell offentlig varsling. Varsling til myndigheter eller media er forsvarlig når interne varsel ikke fører fram, eller når intern varsling ikke fremstår som hensiktsmessig for den som varsler.
Arbeidstakere handler alltid ansvarlig ved varsling som er i tråd med varslingsrutinen.








SKJEMA FOR RAPPORTERING OG REGISTRERING AV UØNSKET HENDELSE (HMS-AVVIK)
Sak nummer: (fylles ut av daglig leder)
Type avvik (kryss av/understrek det som passer): Personskade – Ulykke – Tingskade – Nestenulykke – Alvorlig hendelse – Tilløp til alvorlig hendelse – Brudd på prosedyre og/eller instruks – Annet. Kun én hendelse pr. skjema.
	1. Dato for avviket:
	Idrettsgren / Administrasjon:

	2. Utfylles og underskrives av den som oppdager avviket.
	Beskrivelse av avvik:
































Underskrift:

	3. Utfylles av den som er ansvarlig for å iverksette korrigerende tiltaket.
	Korrigerende tiltak:

	4. Tidsfrist for tiltaket:
	Underskrift daglig leder:

	5. Tiltaket utført dato:
	Underskrift av den som er ansvarlig for å sette tiltaket i kraft:



1. Originalen sendes daglig leder
1. Rapporten registreres og lagres i minst tre år
Papirskjemaet over er en trykt reserveløsning – gjelder når digitalt verktøy ikke er tilgjengelig. Til daglig bruk registreres avvik i «Avviksregister Ready IF» via «Avviksskjema Ready IF». Skjema utarbeidet 30.11.2023, oppdatert 08.09.2026.
[bookmark: _Toc239840013][bookmark: _Toc239840551]8. HMS-revisjon
HMS-systemet oppdateres når det er skjedd endringer som gjør dette nødvendig. Samtidig får de ansatte beskjed om de endringer som er foretatt. Dette gjelder også hvis vi vedtar å gjøre endringer i rutiner som ikke er beskrevet i systemet. Daglig leder har ansvaret for å påse at det kun er gjeldende rutiner og prosedyrer som benyttes.
Hensikten med vår årlige gjennomgang er å finne ut om HMS-håndboken er:
1. hensiktsmessig
1. etterlevd
1. oppdatert
Avvik eller feil som kommer fram som følge av gjennomgangen rettes opp. Om nødvendig settes det i verk tiltak som kan hindre gjentakelse av avvikene eller feilene.
Alle registreringer vi gjør for å dokumentere at vi etterlever våre rutiner, lover og forskrifter legges i egen mappe på klubbens lagringsmedium. Her oppbevares de i minst tre år, i tråd med oppbevaringstiden for avviksmeldinger (se kapittel 7).
HMS-håndboken og tilhørende dokumenter gjennomgås med eventuelle oppdateringer innen 1. desember hvert år.
[bookmark: _Toc239840014][bookmark: _Toc239840552]9. Dokumentasjon
[bookmark: _Toc239840015][bookmark: _Toc239840553]HMS
Generelle rutiner vedrørende innføring, lover og forskrifter anses dekket av denne håndboken. Opplæring i HMS tas i forbindelse med interne møter og spesielt ved nyansettelser.
Alle dokumenter inkludert HMS-håndboken oppbevares under Onedrive/ Ready IF admin/Klubb/HMS, dette gjelder også innkomne varslingssaker og RUH.
[bookmark: _Toc239840016][bookmark: _Toc239840554]Arbeidsmiljø
Arbeidsmiljø kartlegges i forbindelse med medarbeidersamtaler på personnivå. Fysisk arbeidsmiljø gjennomgås i forbindelse med revisjon av HMS-systemet.
Idrettslaget har førstehjelpsutstyr tilgjengelig på klubbhus, på Gressbanen og Eckbobanen.
[bookmark: _Toc239840017][bookmark: _Toc239840555]Sykefraværsarbeid
NAVs rutiner følges.
[bookmark: _Toc239840018][bookmark: _Toc239840556]Brannsikkerhet
Brannvernsikkerheten vurderes årlig i forbindelse med HMS-revisjon, dette inkluderer kontroll av brannslukningsutstyr, røykvarslere og branntepper.
Generelt vurderes brannsikkerheten som god og det er gode alternative rømningsveier i begge etasjer på klubbhuset. Idrettslaget har adekvat brannvernutstyr på klubbhuset.
Egen rutine for kuldekompressoranlegget på Eckbobanen følger dette anlegget.
[bookmark: _Toc239840019][bookmark: _Toc239840557]Ytre miljø
Vaktmester tømmer avfall ukentlig. Det kildesorteres etter beste evne. Utvendige arealer ryddes jevnlig. På utvendige anlegg er det skilt som informerer om rydding og søppelhåndtering.
Det strøs rundt klubbhuset ved behov. Rasfare anses ikke aktuelt grunnet flatt tak.
Rutiner for håndtering av tyngre maskiner og utstyr er utarbeidet og krever sertifisering.
Klubbhuset rengjøres ukentlig, og ved ytterligere behov. Utføres av ekstern tilbyder som per 2026 er Accept Servicepartner.
Ready IF skal være en foregangsklubb i forhold til håndtering av granulat og har et godt samarbeid med Oslo kommune (Bymiljøetaten) om løsninger.


[bookmark: _Toc239840020][bookmark: _Toc239840558]Stengerutine klubbhus
Klubbhuset har kodebrikke-lås som stenger bygget automatisk kl. 21.00. Vektertjeneste fra Avarn Security som kommer innom Readyhuset kl. 23 og kl. 03 hver dag.
[bookmark: _Toc239840021][bookmark: _Toc239840559]Beredskap
Beredskap anses dekket av vår beredskapsplan.
[bookmark: _Toc239840022][bookmark: _Toc239840560]Rigging/nedrigging samt gjennomføring av arrangementer
Arrangementskoordinator og ansvarlig for avdelingenes arrangementer melder inn potensielt farlige situasjoner som kan oppstå, og gjør tiltak i henhold til disse.
[bookmark: _Toc239840023][bookmark: _Toc239840561]Uautorisert bruk Gressbanen/Eckbobanen
Gressbanen er eid av Oslo kommune og driftes som en åpen kommunal bane med allmenn tilgang. Eckbobanen er privat, men i henhold til avtale om ervervelse av areal fra Oslo kommune til Ready Idrettsforening skal denne også driftes med like premisser som en kommunal bane. De kan ikke stenges hermetisk. Informasjon om stilletider og hensynsfull bruk henger oppe, samt tydelig info om å ikke være på banen når det er maskiner i bruk.
[bookmark: _Toc239840024][bookmark: _Toc239840562]Ikke akseptabel oppførsel
Følges opp via beredskapsplan, avviksrapportering og konflikthåndtering.
Gjennomgang av HMS-rutiner 06.12.2023:
Hovedklubbens administrasjon med daglig leder gikk en HMS-runde i Readyhuset tidlig november, og avdekket en del behov rundt røykvarslere og oppgradering av brannslukkingsapparat. Det ble satt inn totalt 10 stk. nye røykvarslere rundt i Readyhusets lokaler og garderober. Gamle brannslukningsapparat ble byttet ut til nye.
Gjennomgang av HMS-rutiner 08.09.2026:
Ready IF har i 2026 oppdatert HMS-håndboken og etablert flere nye verktøy: «Risikovurdering Ready IF» (levende risikoregister), «Avviksregister Ready IF» og «Avviksskjema Ready IF», samt egen «Rutine for kartlegging og risikovurdering av arbeidsulykker og tilløp med stort skadepotensiale» og «Rutine for konflikthåndtering». Bakgrunnen var både en generell gjennomgang og en arbeidsulykke 05.08.2026, der en ansatt trener falt under klatring hos en ekstern aktivitetsleverandør. Saken er fulgt opp overfor Arbeidstilsynet (sak 2026/64091), og verneombud Marius Haug medvirker i det videre arbeidet. Videre er vinterdriften på Eckbobanen gjennomgått sammen med driftsteamet: våren 2026 ble det satt opp skilt med regler/retningslinjer for brukere av banen under preparering, samt rød/hvit kjetting som fysisk sperre mot ismaskin/traktor under arbeid.
HMS håndbok Ready IF
HMS-håndbok for Ready Idrettsforening 		org.nr. 970168591

